Victor L. Camion

Si Víctor L. Camión (nahimugso ika-31 sa Enero 1967) usa ka magsusulat sa pinulongang Binisayang Sinugboanon.

Kabatan-on

Si Camion nahimugso sa Poblacion, Manukan, Zamboanga del Norte. Dinhi siya nagtungha sa Elementarya apan nagtungha sa Sekondarya sa Titay, Zamboanga Sibugay. Nagtubo sa baybayon ug sa umahan. 

Milalin ang pamilya ni Camion sa Siquijor (diin nagagikan ang kabanay sa iyang inahan, Primitiva Lumacad, ug kabanay sa inahan sa iyang amahan, Oguis), apan wa siya mokuyog. Hinunoa, iyang gipangita ang iyang kaugalingon sa pagpanimpalad sa dakbayan sa Sugbo. Nag-alagad siya isip magdudula sa radio (DYRF) ug dinhi siya namanso sa pinulungang Sinugboanon.

Miundang siya isip magdudula sa radio ug nagtungha sa Kolehiyo sa kaulohan. Gisudlan usab niya ang pagpanulat sa Komiks nga iya sa Graphic Arts Services Inc. (GASI) samtang misulod usab isip dramaturgo sa radio (DZEC). 

Nakablik siya sa yutang natawhan sa iyang mga katiguwangan sa Negros Oriental dihang naminyo siya kang Grace Baylon Quinicon sa dakbayan sa Dumaguete ug gitugahag duha ka anak lalaki. Dinhi nahimo siyang magtatampo sa Banat taboloid sa Sugbo ug Sun.Star SuperBalita hangtod nga nadawat siya isip magsusulat Sun.Star Dumaguete. Nahimong editor sa tabloid nga Yagyag dayon sa Express Balita. Nag-alagad usab siya isip tigbalita sa radyo (DYGB FM) sa Dumaguete ug nag-alagad sa GMA News isip News Stringer sa GMA Network, Inc. sukad 2007 hangtod karon. Nakaalagad usab siya isip reporter sa DYEM Star Energy News isip reporter ug News Editor sa Yagyag Balita. Sa pagkakaron, Si Camion nagpadayon sa iyang katungdanan isip News Stringer sa GMA News sa GMA Network Inc. ug nag-alagad usab isip News Reporter/News Caster/Anchor/Commentator sa Station DYMD Energy FM - Dumaguete.

Panulat

Si Camion unang napatikan sa Bisaya Magasin niadtong Enero 2006 sa panabang ni Edgar S. Godin. Kini ang katumanan sa iyang pangandoy nga makasulat sa Bisaya Magasin. Bata pa siya nga nagsunod sa Bisaya Magasin.

Piniling mga obra 

Ang Atay ni Misis (Komiks) Enero 2006
Ang Babaye (Komiks) Pebrero 2006
Gene en da Batol (Komiks) Marso 2006
Ang Panaghiusa sa Ehikutibo ug Lehislatibo Yawe sa Paspas nga Pag-uswag sa Oriental Negros(Artikulo) Marso 2006
Kon Nasayod Ka Lang (Komiks) Abril 2006
Hinuwaman nga Kalipay (Sugilanon) Oktubre 18, 2006
Sa Laing Kalibotan (Komiks) Mayo 2008
Kinalimpyohan Nga Suba sa Negros Oriental (Artikulo) Hunyo 18, 2008

Mga Pilipinong magsusulat
Mga magsusulat sa Sinugboanon